b"\n_START_ARTICLE_\nLuke Walton\n_START_SECTION_\nZgodnje \xc5\xbeivljenje\n_START_PARAGRAPH_\nSin nekdanjega zvezdnika UCLA in NBA Billy Waltona, Luke Walton je dobil ime po o\xc4\x8detovem prijatelju in nekdanjemu soigralcu pri Portland Trail Blazersih, Mauriceu Lucasu. Luke ima tri brate - Adama, Nathana in Chrisa. Obiskoval je srednjo \xc5\xa1olo University of San Diego High School v San Diegu, kjer je maturiral leta 1998.\n_START_SECTION_\nKolid\xc5\xbe\n_START_PARAGRAPH_\nWalton je igral ko\xc5\xa1arko na Univerzi Arizone pod vodstvom trenerja Luta Olsona. Statisti\xc4\x8dno najbolj\xc5\xa1e, je Walton igral kot junior, ko je v povpre\xc4\x8dju dosegal 15.7 to\xc4\x8dk, 7.3 skokov, 6.3 podaj, 1.6 ukradenih \xc5\xbeog in 0.6 blokad na tekmo. Kot senior je Walton povpre\xc4\x8dno dosegal 10.8 to\xc4\x8dk, 5.6 skokov, 5.1 podaje in 0.9 ukradenih \xc5\xbeog na tekmo._NEWLINE_Pomladi 2003 je Walton diplomiral potem, ko je dokon\xc4\x8dal delo pri dru\xc5\xbeinskih \xc5\xa1tudijah in \xc4\x8dlovekovem razvoju._NEWLINE_Na naboru lige NBA leta 2003, je bil Walton v drugi rundi (32. po vrsti) izbran s strani Los Angeles Lakersov.\n_START_SECTION_\nNBA kariera\n_START_PARAGRAPH_\nWalton je bil, med svojim devetletnim obdobjem pri Lakersih, ljubljenec navija\xc4\x8dev Lakersov, ker je bil nesebi\xc4\x8den delaven rezervist. Sezona 2006\xe2\x80\x9307 je bila Waltonova statisti\xc4\x8dno najbolj\xc5\xa1a. 8. decembra 2006 je proti Atlanti dosegel 25 to\xc4\x8dk in s tem postavil rekord kariere. V sezoni je postavil rekorde kariere v povpre\xc4\x8dju odigranih minut, natan\xc4\x8dnosti, ukradenih \xc5\xbeogah, blokadah, skokih, podajah in to\xc4\x8dkah. Po koncu sezone, 12. julija 2007, je Walton z Lakersi podpisal 6-letno pogodbo v vrednosti 30 milijonov dolarjev. Walton je z Lakersi osvojil naslov prvakov leta 2009 in 2010. 12. marca 2012 je bil Walton skupaj z Jasonom Kaponom in izborom v prvi rundi nabora 2012 poslan h Cleveland Cavaliersem za Ramona Sessionsa in Christiana Eyengo.\n_START_SECTION_\nTrenerska kariera\n_START_PARAGRAPH_\nWaltonova prva trenerska izku\xc5\xa1nja je bila, ko se je, med NBA lockoutom 2011, kot pomo\xc4\x8dnik pridru\xc5\xbeil klubu Memphis Tigers men's basketball, kjer je ostal do konca lockouta._NEWLINE_Po igralski upokojitvi se je Walton novembra 2013 pridru\xc5\xbeil trenerskemu \xc5\xa1tabu kluba Los Angeles D-Fenders iz NBA razvojne lige, kjer je ostal do konca sezone 2013\xe2\x80\x9314.\n_START_SECTION_\nGolden State Warriors\n_START_PARAGRAPH_\n3. julija 2014 je Walton postal pomo\xc4\x8dnik trenerja pri Golden State Warriorsih. Warriorsi so v finalu lige NBA v \xc5\xa1estih tekmah premagali Cleveland Cavalierse in osvojili drugi naslov prvakov v svoji zgodovini, Walton pa je osvojil svoj tretji naslov in prvi naslov kot trener._NEWLINE_Oktobra 2015 je bil Walton imenovan za nadomestnega trenerja, ker je glavni trener Steve Kerr imel zdravstvene te\xc5\xbeave s hrbtom._NEWLINE_Waltonov trenerski debi se je odvil 27. oktobra, ko so Warriorsi s 111 proti 95 premagali New Orleans Pelicanse. Tri tekme kasneje so Warriorsi premagali Memphis Grizzliese s 119 proti 69, kar je bila zmaga s tretjo najvi\xc5\xa1jo razliko v zgodovini fran\xc5\xa1ize in zmaga z najvi\xc5\xa1jo razliko v ligi NBA po letu 1991. Warriorsi so nato postavili rekord lige, ko so prve \xc5\xa1tiri tekme zmagali s skupno razliko 100 to\xc4\x8dk. Z zmago nad Los Angeles Lakersi 24. novembra, je Walton Warriorse popeljal do za\xc4\x8detka sezone s 16. zaporednimi zmagami, kar je bil novi rekord lige NBA._NEWLINE_Walton je bil imenovan za Trenerja meseca Zahodne konference oktobra in novembra, ko je Warriorse popeljal do 19 zaporednih zmag.Walton je nagradi prejel, \xc4\x8deprav je tehni\xc4\x8dno gledan brez trenerske zmage, saj je bil v tem \xc4\x8dasu Kerr \xc5\xa1e vedno glavni trener in so tako po pravilih lige NBA bile Waltonove zmage pri\xc5\xa1tete Kerru. Liga je za\xc4\x8dela potem razpravljati o mo\xc5\xbenosti spremembe pravil, vendar NBA \xc5\xa1e vedno vztraja, da nadomestni glavni trener ne more prejeti trenerske nagrade. Warriorsi so svoj za\xc4\x8detni izkupi\xc4\x8dek zmag in porazov podalj\xc5\xa1ali na 24\xe2\x80\x930. Ko se je glavni trener Kerr vrnil, je njihov izkupi\xc4\x8dek zna\xc5\xa1al 39\xe2\x80\x934, kar je drugi najbolj\xc5\xa1i za\xc4\x8detek NBA sezone v zgodovini lige NBA. Warriorsi so redni del sezone zaklju\xc4\x8dili z rekordnim izkupi\xc4\x8dkom 73 zmag in le 9 porazov, Kerr pa je postal NBA Trener leta. Walton je v glasovanju kon\xc4\x8dal na 9. mestu, \xc4\x8deprav je vodil ve\xc4\x8d tekem Golden Stata kot Kerr.\n_START_SECTION_\nLos Angeles Lakers\n_START_PARAGRAPH_\n29. aprila 2016 so Lakersi podpisali pogodbo z Waltonom, ki je po koncu finala postal njihov glavni trener in je na tem mestu nadomestil Byrona Scotta.\n_START_SECTION_\n\xc5\xa0portno komentiranje\n_START_PARAGRAPH_\nWalton se je leta 2013 pridru\xc5\xbeil komentatorski ekipi Lakersov pri Time Warner Cable SportsNetu.\n_START_SECTION_\nZasebno \xc5\xbeivljenje\n_START_PARAGRAPH_\nNa svoji desni rami ima Walton tattoo \xc5\xa1tirih pleso\xc4\x8dih skeletonov s ko\xc5\xa1arkarskimi \xc5\xbeogami, ki predstavljajo njega in njegove tri brate._NEWLINE_Leta 2006 je Walton nastopil v televizijski limonadnici The Young and the Restless._NEWLINE_Decembra 2008 je bila Stacy Elizabeth Beshear obto\xc5\xbeena zalezovanja Waltona. Obsojena je bila na tri leta pogojne kazni. Prepovedan ji je bil obisk tekem in treningov Lakersov._NEWLINE_Leta 2009 sta Luke in njegov o\xc4\x8de Bill postala tretja o\xc4\x8de in sin, ki sta kot ko\xc5\xa1arkarja osvojila naslov NBA prvakov. Pred njima sta to postala Guokasa (Matt Guokas, Sr. in Matt Jr.) ter Barryja (Rick in Brent)._NEWLINE_17. avgusta 2013 se je Walton poro\xc4\x8dil s svojim dolgoletnim dekletom Bre Ladd. Spoznala sta se na Univerzi Arizone, kjer je bila Bre del univerzitetne odbojkarske ekipe."